**Simţurile stau de pază**

*Lorena.craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Simţurile stau de pază,

Ca ciulinii într-o vază;

Poposesc pe mine, trează,

Şi pe tine te visează.

Ca ciulinii într-o vază,

Te transformi din vis în groază,

Îmi ţii capul la amiază,

Iar spinii ce delirează

Poposesc pe mine, trează,

Dungi de cretă-mi desenează,

Peste ochii ce-nnoptează

Când suntem în anafază.

Şi pe tine te visează,

Poposesc pe mine, trează,

Ca ciulinii într-o vază,

Simţuri care stau de pază.

8 mai 2016, Constanţa